ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                         Na rokovanie vlády SR
                                                                                                         dňa  6. marca 2003
                                                                                                         K materiálu č. 991/2003
                                                                                                         K bodu č. 4

S T A N O V I S K O

k  návrhu Nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 183/1998 Z.z., ktorým sa vyhlasuje záväzná časť územného plánu veľkého územného celku Trnavský kraj a o zmene a doplnení nariadenia vlády Slovenskej republiky č.  216/1998 Z.z., ktorým sa vyhlasuje záväzná časť územného plánu veľkého územného celku  Prešovský kraj v znení nariadenia vlády Slovenskej republiky č. 679/2002 Z.z.

I.

     Návrh nariadenia vlády predkladá minister životného prostredia Slovenskej republiky László Miklós v novom znení.

II.

     Účelom návrhu nariadenia vlády je implementácia materiálu "Územný plán veľkého územného celku Trnavský kraj - zmeny a doplnky roku 2002", ktorý bol vypracovaný Krajským úradom v Trnave po dohode s predkladateľom na podnet ministerstva hospodárstva. Návrh rieši rozvojové impulzy dotýkajúce sa územia Trnavského kraja a ovplyvňujúce doterajšie priestorové a funkčné využívanie územia. 

III.

     Predmetný návrh  Legislatívna rada vlády Slovenskej republiky prerokovala na svojom zasadnutí dňa 18. februára 2003 a vláde Slovenskej republiky ho odporučila s pripomienkami schváliť.

     Sekcia vládnej legislatívy Úradu vlády Slovenskej republiky konštatuje, že do návrhu nariadenia vlády  predloženého na rokovanie vlády bolo všetkých šesť pripomienok Legislatívnej rady vlády Slovenskej republiky zapracovaných a preto odporúča vláde Slovenskej republiky návrh nariadenia vlády v predloženom znení   s c h v á l i ť.  

V Bratislave 3. marca 2003
Vypracoval: Pavel  K a n k a

                                                                             Štefan  G r m a n
                                                                             generálny riaditeľ
                                                                        sekcie vládnej legislatívy